LIETUVOS POLICIJOS GENERALINIS KOMISARAS

ĮSAKYMAS

DĖL LIETUVOS POLICIJOS GENERALINIO KOMISARO 2007 M. GRUODŽIO 3 D. ĮSAKYMO NR. 5-V-797 „DĖL POLICIJOS DEPARTAMENTO PRIE VIDAUS REIKALŲ MINISTERIJOS DARBO REGLAMENTO PATVIRTINIMO IR KAI KURIŲ LIETUVOS POLICIJOS GENERALINIO KOMISARO ĮSAKYMŲ PRIPAŽINIMO NETEKUSIAIS GALIOS“ PAKEITIMO

2022 m. sausio 5 d. Nr. 5-V-16

Vilnius

Pakeičiu Policijos departamento prie Lietuvos Respublikos vidaus reikalų ministerijos darbo reglamentą, patvirtintą Lietuvos policijos generalinio komisaro 2007 m. gruodžio 3 d. įsakymu Nr. 5-V-797 „Dėl Policijos departamento prie Vidaus reikalų ministerijos darbo reglamento patvirtinimo ir kai kurių Lietuvos policijos generalinio komisaro įsakymų pripažinimo netekusiais galios“:

1. Pakeičiu XI skyrių ir jį išdėstau taip:

„XI SKYRIUS

REIKALŲ IR TURTO PERDAVIMAS KEIČIANTIS POLICIJOS DEPARTAMENTO VADOVAMS IR KITIEMS DARBUOTOJAMS

60. Atleidžiant darbuotoją, perkeliant jį į kitas pareigas, suteikiant nėštumo ir gimdymo atostogas, atostogas vaikui prižiūrėti ar kitos rūšies tikslines atostogas, kai jų numatoma trukmė daugiau nei 3 mėnesiai, taip pat nušalinant darbuotoją nuo pareigų (išskyrus nušalinimą iki vienos darbo dienos ar pamainos), Policijos departamento Personalo administravimo valdybos darbuotojas parengia darbuotojo atsiskaitymo lapelį (priedas) ir Policijos DVS priemonėmis pateikia jį derinti atsakingų padalinių vadovams. Atleidžiamo, perkeliamo į kitas pareigas, išleidžiamo šiame punkte nurodytų atostogų ar nušalinamo nuo pareigų darbuotojo atsiskaitymas su Policijos departamentu laikomas baigtu, kai atsiskaitymo lapelį suderina visi atsakingų padalinių vadovai ir (ar) jų pavedimu kiti atitinkamo padalinio darbuotojai ir kai jį pasirašo darbuotojo tiesioginis vadovas.

61. Dokumentai ir elektroninio parašo formavimo įranga perduodami (grąžinami) vadovaujantis Policijos įstaigų dokumentų valdymo taisyklėmis, patvirtintomis Lietuvos policijos generalinio komisaro 2016 m. gruodžio 7 d. įsakymu Nr. 5-V-1021 „Dėl Policijos įstaigų dokumentų valdymo taisyklių patvirtinimo“.

62. Informacinių technologijų turtas perduodamas (grąžinamas) vadovaujantis Informacinių technologijų turto valdymo administravimo procesų dokumentacija, patvirtinta Lietuvos policijos generalinio komisaro 2021 m. sausio 27 d. įsakymu Nr. 5-V-56 „Dėl Informacinių technologijų turto valdymo administravimo procesų dokumentacijos patvirtinimo“.

63. Kitas turtas (materialinės vertybės) perduodamas (grąžinamas) vadovaujantis Policijos departamento prie Vidaus reikalų ministerijos struktūrinių padalinių aprūpinimo,
materialinių vertybių įsigijimo, priėmimo ir išdavimo iš sandėlio tvarkos aprašu, patvirtintu Lietuvos policijos generalinio komisaro 2020 m. rugpjūčio 25 d. įsakymu Nr. 5-V-734 „Dėl Policijos departamento prie Vidaus reikalų ministerijos struktūrinių padalinių aprūpinimo,
materialinių vertybių įsigijimo, priėmimo ir išdavimo iš sandėlio tvarkos aprašo patvirtinimo“.“

2. Pakeičiu priedą ir išdėstau jį nauja redakcija (pridedama).

Policijos generalinis komisaras	Renatas Požėla

Policijos departamento prie

Lietuvos Respublikos vidaus reikalų

ministerijos darbo reglamento

priedas

(Atsiskaitymo lapelio formos pavyzdys)

ATSISKAITYMO LAPELIS

Nr.

__________

(vieta)

Vadovaujantis Lietuvos Respublikos vidaus tarnybos statuto ______ straipsnio ______ dalies ______ punktu, Lietuvos Respublikos valstybės tarnybos įstatymo ______ straipsnio ______ dalies ______ punktu arba Lietuvos Respublikos darbo kodekso straipsnio ______ dalies ______ punktu (kas nereikalinga, ištrinti), ________________________________________________________

________________________________________________________________________________

(įsakymo dėl darbuotojo atleidimo, perkėlimo, atostogų suteikimo ar nušalinimo data, numeris, pavadinimas arba įsakymo projekto numeris, pavadinimas)

________________________________________________________________________________

(atleidžiamo, perkeliamo, išleidžiamo atostogų ar nušalinamo darbuotojo vardas, pavardė, pareigos, atleidimo, perkėlimo, atostogų ar nušalinamo data)

atleidžiamas iš vidaus tarnybos (pareigų), perkeliamas į kitas pareigas, suteikiamos atostogos (įrašyti atostogų rūšį), nušalinamas nuo pareigų (kas nereikalinga, ištrinti).

Darbuotojo atsiskaitymą vadovaujantis aktualiais teisės aktais organizuoja ir kontroliuoja bei atsiskaitymo lapelį nustatyta tvarka Policijos dokumentų valdymo sistemoje derina:

1. Buhalterinės apskaitos valdybos vadovas ir (ar) jo pavedimu kitas atsakingas padalinio darbuotojas.

2. Dokumentų administravimo valdybos vadovas ir (ar) jo pavedimu kitas atsakingas padalinio darbuotojas.

3. Informacinių technologijų valdybos vadovas ir (ar) jo pavedimu kitas atsakingas padalinio darbuotojas.

4. Personalo administravimo valdybos vadovas ir (ar) jo pavedimu kitas atsakingas padalinio darbuotojas.

5. Turto valdymo valdybos vadovas ir (ar) jo pavedimu kitas atsakingas padalinio darbuotojas.

_______________________________	____________________

(darbuotojo tiesioginio vadovo pareigos)	(vardas, pavardė)